Document ID: 32007R0777

KOMMISSIONENS FORORDNING (EF) Nr. 777/2007
af 2. juli 2007
om ændring af Rådets forordning (EF) nr. 314/2004 om visse restriktive foranstaltninger over for Zimbabwe
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 314/2004 af 19. februar 2004 om visse restriktive foranstaltninger over for Zimbabwe (1), særlig artikel 11, litra b), og
ud fra følgende betragtninger:
(1)
Bilag III til forordning (EF) nr. 314/2004 indeholder en liste over de personer, der i henhold til forordningen er omfattet af indefrysningen af pengemidler og økonomiske ressourcer.
(2)
Ved Rådets afgørelse 2007/455/FUSP af 25. juni 2007 (2) ændres bilaget til fælles holdning 2004/161/FUSP (3) ved tilføjelse af to navne og en mere detaljeret begrundelse for opstillingen af listen over enkeltpersoner i bilaget. Bilag III til forordning (EF) nr. 314/2004 bør derfor ændres i overensstemmelse hermed.
(3)
For at sikre, at de i denne forordning fastsatte foranstaltninger er effektive, bør denne forordning træde i kraft straks -
UDSTEDT FØLGENDE FORORDNING:
Artikel 1
Bilag III til forordning (EF) nr. 314/2004 erstattes af teksten i bilaget til nærværende forordning.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 2. juli 2007.

Labels: 18
11
5